钦定古今图书集成/理学汇编/学行典/第204卷 > 王宗
## 钦定古今图书集成/理学汇编/学行典/第204卷 > 王宗

按《无锡县志》：“王宗，字振之。父伯常，世高赀，以侠败其
家。妻死，自佣于惠山僧舍。宗年十三，恸哭迎父归，止
于外家，旦暮负薪以养。既二年，拾遗囊于道，俟其人
至而还之，则报以三缗，受而买二驴，负载取直，父养
稍裕。又十年，始僦屋三登里，娶妻生子，痛母早世，终
身不饮酒食肉。当宗策蹇时，为富民张江𬺈龁。濒死”
后江与强铭讼，久不相下。会铭一奴死，遂诬江杀之。
知宗之仇江也，馈之金而引为证。及就讯，宗慷慨明
其始末，还所馈金于官。修《三登仓》，人皆义之。其子曰
泽，泽子召问，问子鉴，皆登第。